1. Sources for the איסור.
2. גמרא ברכות דף ס (על המשנה שם דף נד) – תפילת שוא to daven for child’s gender after forty days or for crying to be coming from somebody else’s house.
3. See מתיבתא for why we need both cases in the משנה.
4. שו"ת מהרי"ל – Isn’t gender determined at conception?
5. גמרא בבא מציעא דף מב – can’t daven for grain once it is already counted.
6. ברכי יוסף סימן רל – not sure if you can daven for an unreasonable amount before it is measured.
7. ירושלמי ברכות ט**:**ג – can still daven for gender until יושבת על המשבר
8. Some Details.
9. Is it אסור or just useless? רע"א לשו"ע או"ח סימן רל סעיף א בשם ספר חסידים תשצה – forbidden
10. ערוך השולחן סימן רל – you can say when hearing קול צוחה בעיר that you are confident it isn’t in your house
11. Reasons.
12. Based on שבת נג: - Hashem wants to preserve nature (criticism of man who nursed child).
13. Theme highlighted by רמב"ם פירוש המשניות אבות ה:ו, רמב"ן בראשית ו:יט, ויגרא כא:יז, במדבר א:מה, יג:א, דברים כ:ח, ספר החינוך מצוה קלב
14. Based on שבת ל. ותענית כ: - it is presumptuous – שמא אין עושין לו נס.
15. שו"ת אגרו"מ או"ח ב:קיא – you can buy insurance because you shouldn’t rely on נס, unless a צדיק like לאה.
16. גמרא שבת ותענית שם – will detract from זכויות.
17. ברוך שאמר explains the response to ברכת הגומל (מי שגמלך כל טוב הוא יגמלך כל טוב סלה) as a ברכה that the salvation shouldn’t be מנכה מזכיותיו.
18. רד"ק בראשית יב:יב, שמואל א טז:ב – testing Hashem
19. Contradiction between גמרא ב"מ דף מב and ברכות דף ס – Why can you daven for גורן before measuring it considering that it already is determined (we just don’t know the amount), while you can’t daven for gender of the fetus since it is already determined?
20. Can’t say it is a סתירה in סוגיות because שולחן ערוך סימן רל paskens like both.
21. ר' חיים קניבסקי in דרשו משנ"ב suggests that it is normal for גורן to be מתרבה.
22. What does this mean? Isn’t it already a pre-determined amount?
23. Similar suggestion by חבצלת השורון - ובנוגע לעיקר שאלתך הכואב, לכאורה הישוב כך, ברכה היא ענין קיים בהבריאה, הריבוי שיארע מן המיעוט זו לא הנהגה ניסית מוחלטת, ולכן אין זה שייך גם כלפי הדין שאסור ליהנות ממעשה ניסים, הקב"ה אומר שאם יקיימו את המצוות יהיה ברכה בתבואה, עד שכל אחד המודד אומר ברוך השולח ברכה בכרי הזה, דמשמע שכך הוא כמעט טבע משא"כ שינוי אינו ברכה, וכההיא דהיתה אשתו מעוברת, זוהי הנהגה ניסית מוחלטת
24. Response from Rav Mandelbaum - הצטערתי לשמוע על המקרה המצער.ולפענ"ד התפילה צריכה "ינחני במעגלי צדק למען שמו" "גם כי אלך בגיא צלמות לא אירא רע כי אתה עמדי". דהיינו שהשי"ת יתן להם כח להחזיק מעמד בכל מצבי החיים. ויעזור להם השי"ת ויגזר עליהם אך טוב וחסד בענין התפילה על זכר אין זה בגלל שהוא דבר סמוי מן העין, אלא בגלל שאין ערך לתפילה על דבר שכבר קיים. ולא תיקנו חז"ל תפילה על שינוי מעשה ביצירה בברכה ובתקוה לבשורות טובות ישועות ונחמות
25. Response from Rav Zilberstein - הגורן שיתרבה אינו נס גלוי כל כך, כי לפעמים הפירות משמינים, וכדו', כיוצא בזה טי סקס, אינו נס גלוי כל כך, כי הריאות לא יפתחו, והקב"ה עושה שהריאות יתפתחו מאידך, לעשות מנקיבה לזכר, ולשנות את כל הבריה, זה נס גלוי יוצא מדרך הטבע, ועל זה אסור להתפלל כמו כן כאשר חסר לילד גפיים, ולהתפלל שיהיה לו גפיים, זה גם נס יוצא מגדר הרגיל ועל זה אין להתפלל.
26. Response from Rav Schachter (written by Rav Shay Schachter) – “My father thought that they should daven that they should be blessed with healthy children, and not say anything specific about this particular problem or pregnancy. If in fact this child is not healthy, it could be that the greatest Rachamim will be if the child is somehow not born...if in fact the child is healthy, wonderful. He was intrigued by your question of the gemaros being a setirah. he thought there was a Sfas Emmes on Shas that discussed something like this but he wasnt sure exactly how to answer.”
27. Possibility – If the תפילה is appropriate topic (your grain is critical to survival), you can daven even if it is predetermined as long as you don’t know. If it is an inappropriate thing to ask (gender of a child) you can only daven before it is determined.
28. How would screaming in the house be considered inappropriate?
29. It is appropriate but this is not סמוי מן העין because the people it is happening to are aware of it.
30. It is inappropriate because by praying that it shouldn’t be your house, you are asking that it be somebody else’s house.
31. What about רמ"א קפז:ד, תרפב:א who says to say הרחמן הוא יעשה לנו נסים כמו שעשה לאבותינו בימים ההם בזמן הזה?
32. בכור שור הו"ד בשערי תשובה או"ח קפז:ג – can daven for נסים בשביל ציבור
33. בכור שור שם – as long as it doesn’t defy nature
34. ישועות יעקב או"ח תרפב – to increase כבוד שמים is okay
35. This explains שרה saying "צחוק עשה לי אלקים" (Rav Shay Schachter)
36. מועדים וזמנים ח"ב סימן קמח – not davening for a specific miracle
37. בני יששכר שבת ח:כב – okay at עת רצון
38. עינים למשפט – miracles that are predestined

|  |  |  |  |  |
| --- | --- | --- | --- | --- |
| **Can you pray for a miracle** | **Hashem wants to preserve nature** | **Too Presumptuous** | **מנכין לו מזכיותיו** | **לא תנסו את ה'** |
| **ציבור (בכור שור)** | NO | Yes | Yes | No |
| **בתוך גדרי הטבע (בכור שור)** | Yes | Maybe | No | No |
| **כבוד שמים (ישועות יעקב** | No | Yes | Yes | No |
| **מועדים וזמנים – non specific** | No | Yes | No | Yes |
| **עת רצון – בני יששכר** | Yes | Yes | Maybe | Maybe |
| **Predestined – עינים למשפט** | Yes | Yes | Yes | Yes |

1. Best to keep things unknown?
2. Rav Menashe Klein
3. Rav Zilberstein

**1 - תלמוד בבלי מסכת בבא מציעא דף מב עמוד א**

ואמר רבי יצחק: אין הברכה מצויה אלא בדבר הסמוי מן העין, שנאמר +דברים כ"ח+ יצו ה' אתך את הברכה באסמיך. תנא דבי רבי ישמעאל: אין הברכה מצויה אלא בדבר שאין העין שולטת בו, שנאמר יצו ה' אתך את הברכה באסמיך. תנו רבנן: ההולך למוד את גורנו, אומר: יהי רצון מלפניך ה' אלהינו שתשלח ברכה במעשה ידינו. התחיל למוד, אומר: ברוך השולח ברכה בכרי הזה. מדד ואחר כך בירך - הרי זה תפילת שוא, לפי שאין הברכה מצויה לא בדבר השקול ולא בדבר המדוד, ולא בדבר המנוי, אלא בדבר הסמוי מן העין, שנאמר: יצו ה' אתך את הברכה באסמיך.

**2 - תלמוד בבלי מסכת ברכות דף נד עמוד א**

והצועק לשעבר - הרי זו תפלת שוא; היתה אשתו מעוברת, ואומר: יהי רצון שתלד אשתי זכר - הרי זו תפלת שוא; היה בא בדרך ושמע קול צוחה בעיר, ואומר: יהי רצון שלא תהא בתוך ביתי - הרי זו תפלת שוא.

**3 - מתיבתא ברכות שם**

בשושנים לדוד ביאר שבכל אחד ממקרים אלו יש חידוש שאין בחבירו ולכן המשנה הוצרכה לכתוב את שניהם שאם היה כתוב רק את המקרה שאם התפלל על אשתו מעוברת שתלד זכר הרי זו תפלת שוא היה מקום לומר שודקא בזה תפילתו היא תפלת שוא משום שיאנה יכולה להועיל כלום אבל במי שהיה בא בדרך ושמע קול צוחה והתפלל שהצוחה לא תהיה בתוך ביתו שתפלתו יכולה להועיל שאם הצוחה בתוך ביתו היא תשקוט היינו אומרים שתפלתו אינה תפלת שוא ומחדשת המשנה שגם באופן זה תפלתו היא תפלת שוא. ואם המשנה היתה משמיעה לנו רק במקרה זה שהמתפלל שהצוחה לא תהיה בתוך ביתו תפלתו היא תפלת שוא, היה מקום לומר שדוקא בזה תפלתו תפלת שוא משום שאפילו אם תשקוט עתה הצחוה מכל מקום לא יועיל על מה שכבר היה ולכן נחשבת לשוא אבל במתפלל על אשתו מעוברת שתלד זכר שאם יארע נס יכול העובר להתהפך מנקבה לזכר כמו שאצל לאה התהפך העובר מזכר לנקבה ונולדה דינה, בזה אין תפלתו נחשבת לתפלת שוא ומחדשת המשנה שגם באופן זה תפלתו היא תפלת שוא הואיל ורק על ידי נס אפשר שהולד יתהפך לזכר

**4 - תלמוד בבלי מסכת ברכות דף ס עמוד א**

היתה אשתו מעוברת ואמר יהי רצון שתלד כו' הרי זו תפלת שוא. ולא מהני רחמי? מתיב רב יוסף: +בראשית ל'+ ואחר ילדה בת ותקרא את שמה דינה, מאי ואחר? אמר רב: לאחר שדנה לאה דין בעצמה ואמרה: שנים עשר שבטים עתידין לצאת מיעקב, ששה יצאו ממני, וארבעה מן השפחות - הרי עשרה, אם זה זכר - לא תהא אחותי רחל כאחת השפחות! מיד נהפכה לבת, שנאמר ותקרא את שמה דינה! - אין מזכירין מעשה נסים. ואיבעית אימא: מעשה דלאה - בתוך ארבעים יום הוה. כדתניא: שלשה ימים הראשונים - יבקש אדם רחמים שלא יסריח, משלשה ועד ארבעים - יבקש רחמים שיהא זכר, מארבעים יום ועד שלשה חדשים - יבקש רחמים שלא יהא סנדל, משלשה חדשים ועד ששה - יבקש רחמים שלא יהא נפל, מששה ועד תשעה - יבקש רחמים שיצא בשלום. - ומי מהני רחמי? והאמר רב יצחק בריה דרב אמי: איש מזריע תחלה - יולדת נקבה, אשה מזרעת תחלה - יולדת זכר, שנאמר +ויקרא י"ב+ אשה כי תזריע וילדה זכר! - הכא במאי עסקינן - כגון שהזריעו שניהם בבת אחת.

**5 - שו"ת מהרי"ל החדשות סימן טו**

שאילה.

אמרינן פרק הרואה בברכות +נד, א+ האומר לאחר מ' יום שאשתו מעוברת יהי רצון שיהיה לי בן זכר הרי זה תפילת שוא, משמע תוך מ' יום ניחא והלא זה תלוי בהקדמת זריעת האיש והאשה +ברכות ס, א איש מזריע תחלה יולדת נקבה אשה מזרעת תחלה יולדת זכר+. תשובה.

וההיא דאיש מזריע תחילה נהי דכן הטבע מ"מ ע"י תפילה משתנה כמו מי (שחל) [שחלש] (בטבע) [בטבעו] שנצטנן או נתקרר (מתהפכו) [מהפכו] בתפילתו.

**6 - שולחן ערוך אורח חיים הלכות ברכת הפירות סימן רל**

סעיף א

המתפלל על מה שעבר, כגון שנכנס לעיר ושמע קול צוחה בעיר, ואמר: יה"ר שלא יהא קול זה בתוך ביתי; או שהיתה אשתו מעוברת אחר מ' יום לעיבורה, ואמר: יה"ר שתלד אשתי זכר, ה"ז תפלת שוא, אלא יתפלל אדם על העתיד לבא, ויתן הודאה על שעבר, כגון הנכנס לכרך, אומר: יר"מ ה' אלהינו שתכניסני לכרך הזה לשלום; נכנס בשלום, אומר: מודה אני לפניך ה' אלהינו שהכנסתני לכרך הזה לשלום;...

סעיף ב

הנכנס למוד את גרנו, אומר: יהי רצון מלפניך ה' אלהי שתשלח ברכה בכרי הזה; התחיל למוד, אומר: ברוך השולח ברכה בכרי הזה; מדד ואח"כ בירך הרי זה תפלת שוא, שאין הברכה מצויה אלא בדבר הסמוי (פי' דנעלם ואינו נראה) מן העין.

**7 - משנה ברורה על שולחן ערוך אורח חיים הלכות ברכת הפירות סימן רל סעיף א**

אחר מ"ם יום לעיבורה - שכבר נצטייר צורת הולד אבל תוך מ"ם יום מועיל תפלה. ואפילו אחר מ"ם יום יוכל להתפלל שיהיה הולד זרע קיימא ויהיה עוסק במצות ומע"ט:

**8 - רע"א לשו"ע או"ח סימן רל סעיף א**

אל יתפלל אדם לבקש דבר שאינו כפי הטבע ואף שהיכולת ביד הקדוש ברוך הוא... ואסור להתפלל שיעשה לו הקדוש ברוך הוא נס בשינוי עולם כגון שיוציא אילן זה פירות קודם זמנו

**9 - גמרא שבת נג:**

תנו רבנן מעשה באחד שמתה אשתו והניחה בן לינק ולא היה לו שכר מניקה ליתן ונעשה לו נס ונפתחו לו דדין כשני דדי אשה והניק את בנו. אמר רב יוסף בא וראה כמה גדול אדם זה שנעשה לו נס כזה, אמר לו אביי אדרבה כמה גרוע אדם זה שנשתנו לו סדרי בראשית

**10 - גמרא שבת דף ל. ותענית דף כ:**

לעולם אל יעמוד אדם במקום סכנה לומר שעושין לו נס שמא אין עושין לו נס ואם עושין לו נס מנכין לו מזכיותיו

**11 - תלמוד ירושלמי (וילנא) מסכת ברכות פרק ט הלכה ג**

פיסקא הצועק לשעבר כו' דבית ינאי אומר ביושבת על המשבר. היא מתניתא הא קודם כן יצלי. אמר יהודה בן פזי אף היושבת על המשבר יכול להשתנות על שם [ירמי' יח ו] הנה כחומר ביד היוצר ר' בשם דבית ינאי עיקור עיבור של דינה זכר היה. מאחר שנתפללה רחל נעשית נקבה. הדא היא [בראשית ל כא] ואחר ילדה בת ותקרא את שמה דינה. מאחר שנתפללה רחל נעשית נקבה

**12 - שו"ת אגרות משה אורח חיים חלק ב סימן קיא**

אם יש בזה חסרון ח"ו בבטחון בהשי"ת או לא לחכם אחד. כ"ז מרחשון תשכ"ד.

בדבר אם יש איזה מעלה או גם איזה חשש איסור ליקח אינשורענס פאליסע מצד שהוא ח"ו כחסר לו בטחון בהשי"ת שביכלתו לעשרו שישאר אף אחריו ליורשיו סך גדול. הנה לע"ד אין בזה שום חסרון בבטחון בהשי"ת, דהוא ככל עניני מסחר שהאדם לא רק שרשאי אלא גם מחוייב לעשות מסחר ועבודה לפרנסתו ואסור לו לומר שאף אם לא יעשה כלום יזמין לו השי"ת פרנסתו באיזה אופן, דמנא לו שיש לו זכות כזה, לבד האיסור לסמוך על הנס אף לאלו שראוין להעשות להם נס, דהא אסור אף להתפלל שיעשה לו השי"ת נס כמפורש בברכות דף ס' שעל יהי רצון שתלד אשתי זכר כשהיא מעוברת ה"ז תפלת שוא הקשה הגמ' מלאה שהתפללה כשהיתה מעוברת בזכר שתהיה נקבה אלמא אף לאה שהיא מהאמהות הקשה שהיה אסור לה להתפלל אף שראויה היתה להעשות לה נס וגם הורגלו האבות והאמהות בנסים, ולכן אף שתירץ אין מזכירין מעשה נסים שמשמע שהוא תירוץ גם על מה שהיתה רשאה להתפלל הוא רק לאה שאין דוגמתה בכל הדורות וגם אולי הוא מצד הדין שדנה, וגם בלאה סובר תירוץ בתרא שלא היתה רשאה והוצרך לתרץ דהיה זה בתוך ארבעים יום, וא"כ ודאי שאסור לסמוך שישלח לו השי"ת פרנסתו בלא שום עבודה ומסחר, אף שהוא צריך לידע שכל מה שמרויח מעבודתו ומסחרו הוא רק מהשי"ת כפ"מ שנקצב לו מר"ה, אבל מ"מ כך נגזר מהשי"ת שרק ע"י איזה מעשה עבודה ומסחר ישלח לו השי"ת פרנסתו מצד שנאמר בזעת אפיך תאכל לחם וכמפורש בסוף קידושין הרעותי את מעשי וקפחתי את פרנסתי. ואף לר' נהוראי שם שאומר מניח אני כל אומנות שבעולם ואיני מלמד את בני אלא תורה, שמשמע שאינו מחייב להאב ללמד את בנו אומנות, נמי פשוט שגם הוא מודה שאין לסמוך על הנס, אבל סובר שכיון שרוב בנ"א בקטנותם א"א להם ללמד תורה כראוי אם ילמדו אז גם אומנות אף בזמנם, והתורה חייבה להאב ללמד את בנו תורה בע"כ שיכול לסמוך ע"ז שיזמין לו השי"ת איזה עבודה בגדלותו בשעה שיצטרך להרויח לפרנסתו ופרנסת אשה ובנים, כזו שיוכל אף בלא למוד ועסק בזה בילדותו קודם שהוצרך לפרנסה, אבל בלא עבודה בגדלותו גם ר' נהוראי מודה שאסור לסמוך על הנס אלא צריך לעבוד לפרנסתו, וכדאיפסק ברמב"ם פ"ג מת"ת ה"י, אף שבקטנותו משמע שפוסק כר' נהוראי שאין האב חייב ללמד אומנות לבניו כי לא מצינו ברמב"ם דין זה שמחוייב האב ללמד אומנות לבנו....

וכיון שהוא כן אף לגדולים וצדיקים שראוי ליעשות להם נס כ"ש לאלו שבדורנו שאנן יתמי דיתמי שאסור לנו לסמוך על הנס ואין שום חטא על מה שמשתדלין לבקש אומנות יותר נוחה וקלה וראויה לפי שומת האנשים יותר להרויח, אף שצריך להאמין שהשי"ת יכול ליתן פרנסה מכל אומנות שהיא כדאר"מ שם /קידושין פ"ב/ שאין עניות מן האומנות ואין עשירות מן האומנות אלא הכל לפי זכותו, משום דאינו יודע שמא הוא אינו זוכה להרויח באומנות אחרת אלא בכזו שיותר ראויה להרוחה, אבל ידע שכל מה שירויח אחר כל הדברים והשתדלות שעושה הוא רק מהשי"ת הנותן כח לעשות חיל ותרגם אונקלוס שנותן לך עצה למקני נכסין וכן כל דבר שעושה ומרויח בזה.

וא"כ גם אינשורענס הוא ככל עניני מסחר וכדומה שעושין לפרנסת עצמו ופרנסת בניו שרשאין ליקח זה כיון שהוא מעשה פרנסה, וגם אולי יקיל זה מעליו שלא יצטרך לעבוד הרבה להניח שישאר לעת זקנותו ולירושה לבניו אחריו, כיון שבדרך נס אינו זוכה וגם אסור להתפלל ע"ז וגם בשבת דף נ"ג מגנה זה אביי למי שהוצרך לפרנסתו לנס ולא נתן לו השי"ת בדרך הטבע להצליחו שיהיה לו שכר מניקה וגם אסור ליהנות ממעשה נסים כדאיתא בתענית דף כ"ד עיין שם ברש"י, וא"כ כשרוצה להשאיר לזקנותו ולירושה הרי צריך שהשי"ת ישפיע לו ממה שעושה יותר מכפי הראוי בדרך הרגיל שהוא כעין דרך נס שאולי אינו זוכה וגם אינו מן הראוי כדלעיל, ולכן כיון שהשי"ת נתן דעה בדורות האחרונים שיהיה עסק זה של אינשורענס בעולם שהוא השארה לזקנותו ולירושה בדרך טבעי, הוא דבר טוב וראוי גם לאנשים כשרים יראי השי"ת ובוטחים רק על השי"ת שהוא הנותן עצה למיקני נכסין, דגם מי שקונה אינשורענס הוא נמי עצת השי"ת למיקני אינשורענס ובוטח על השי"ת שיוכל לשלם בהגיע הזמן בכל שנה וזהו הבטחון שאנו מחוייבין, וכן הוא באינשורענס של שריפה וגניבה והאינשורענס של הקארס, /ביטוח של מכוניות/ שכל אלו הוא דבר שאין בזה שום חסרון לענין הבטחון וכמו שנהגו היתר כל העולם אף יראי השי"ת ביותר.

**13 - ברכי יוסף אורח חיים סימן רל**

ה. יש להסתפק אי הא דשרי להתפלל עד שלא מדד היינו דוקא בלשון זה: יהי רצון שתשלח ברכה בכרי הזה, אבל לומר יה"ר שיהיו עשרים כור בכרי דאמדוהו שיש בו עשרה כורים, לא [א]ריך לומר כן. או דילמא כל מילתא דאמר עד שלא מדד שריותא היא...

**14 - שערי תשובה סימן קפז**

ויאמר הרחמן הוא כו' - ועיין מ"ש אא"ז בבכ"ש דאע"ג דמוכח בברכות שאין להתפלל שיעשה לו נס מ"מ כיון שאומר יעשה לנו לשון רבים שפיר דמי ולכן בנוסח שאחר נשיאת כפים לא יאמר ויעשה לי ניסים רק ויעשה לנו וגם יש לחלק דכגון ההיא דמלחמת חשמונאי שהנסים היו דרך טבע העולם לא היה תפלת שוא אבל צריך ליזהר מלהתפלל שיעשה לו נס היוצא מדרך טבע העולם ואין ראיה מעובדא דר"ח בן דוס' דרב גוברי' וע"ד ותגזור אומר ויקם ע"ש:

**15 - עינים למשפט (הו"ד במתיבתא לברכות ס.)**

בעינים למשפט ד"ה אין כתב לחלק שמה שאין מתפללין על הנס היינו רק שאין לבקש שייעשה לאדם נס מחודש אמנם תפילתנו הרחמן הוא יעשה לנו נסים ונפלאות אינה בקשה על נסים מחודשים אלא על הישועות והיעודים העתידים המובטחים לנו ומוכרחים לבוא והנם גם בחוק הטבע ותנאי במעשה בראשית ולכן אין זה נחשב מתפלל על הנס

**16 - ערוך השולחן אורח חיים הלכות ברכת הפירות סימן רל**

סעיף א

דבר מובן בשכל שעניין התפלה הוא רק על העתיד ולא על העבר דמה יועיל על העבר ועל העבר לא שייך רק לשון הודאה לתת תודה לו יתברך על הטוב שעשה לו ועל העתיד הוי להיפך דהודאה לא שייך רק על מה שהיה ותפלה שייך על העתיד שמבקש מהשי"ת שיעשה לו כך וכך:

סעיף ב

ולכן הנכנס לעיר ושמע קול צווחה בעיר מאיזה צרה שנתהוה בה ואומר יהי רצון שלא תהיה זה בתוך ביתי הרי זו תפלת שוא דזהו תפלה על העבר ומאי דהוה הוה אבל יכול לומר מובטחני שאין זה בתוך ביתי אם הוא צדיק גמור כמעשה דהלל הזקן שאמר כן ועליו נאמר משמועה רעה לא יירא נכון לבו בטוח בד' [ברכות ס'.] והעניין מתפרש בשני פנים אחד כפשוטו שהוא בטוח שאין זה בביתו והשנית מפני שהרגיל את בני ביתו שיקבלו הכל בשמחה הן הטוב הן ההיפך וא"כ ממילא אפילו אם ח"ו קרם איזה צרה לא יצעקו בקולות אלא יקבלו באהבה ובשתיקה:

סעיף ג

וכן מי שהיתה אשתו מעוברת ורצונו בזכר עד מ' יום יכול להתפלל ולומר יהי רצון שתלד אשתי זכר כי עד מ' יום הוה מיא בעלמא אבל לאחר מ' יום שנתרקם צורת הולד ואם מתפלל אז יהי רצון שתלד אשתי זכר ה"ז תפלת שוא דמה שהיה היה ולא ישתנה עוד ואף שמצינו שדינה נתהפכה מזכר לנקבה זה היה בתוך מ' ואפילו אם שם היה לאחר מ' אין מזכירין מעשה נסים [שם] וענייני אבותינו הקדושים היו כולם בנס:

**17 - שו"ת משנה הלכות חלק טו סימן קיח**

בירור ע"י אולטרא - סאונד אם העובר זכר או נקבה

כ"ח ניסן התש"ס בנ"י יצו"א מע"כ ידידי ורב חביבי הרב הגאון וו"ח כש"ת הרב מוה"ר א' דבורקס שליט"א, בעמח"ס הרבה

אחדשכ"ת, בדבר שאלתו במה שעכשיו נהוג בין נשים מעוברות ללכת לרופא, ובודקים ע"י מכשיר (אלטרא - סאונד בלע"ז) ובו מבררים אם העובר הוא זכר או נקבה, ואפשר לידע זאת בהחדשים האמצעים כגון לאחר י"ד שבועות, אם יש צד היתר לדבר זה כי לכאורה הוא דבר זר מאד, וגם חסרון הוא בבטחון שצריכים להאמין שביד הקדוש ברוך הוא לשנות, וכמ"ש חז"ל (ברכות נ"ד ע"א, ס' ע"א) היתה אשתו מעוברת ואמר יהי רצון שתלד אשתי זכר הרי זה תפלת שוא, ומחלק הני מילי לאחר מ' אבל קודם מ' יום יבקש רחמים שיהא זכר, ועיין בתוס' סנהדרין כ"ב ד"ה ארבעים, וגם מצינו במדרש ב"ר פ' תולדות פס"ה סי' י"ב עה"פ לא ידעתי יום מותי, תנא שבעה דברים מכוסים מבני אדם ואלו הן, יום המיתה, ויום הנחמה, ועומק הדין, ואין אדם יודע במה הוא משתכר, ואין אדם יודע מה בלבו של חבירו, ואין אדם יודע מה בעיבורה של אשה וכו' דכתיב כעצמים בבטן המלאה ע"כ (קהלת י"א). וביפ"ת שם מבאר דהכל הוא לטובת האדם, וז"ל ואם ידע מה בבטן האשה אז תצטער האב והאם בימי הריונה, אם תתעבר בוולד שלא כרצונם, וגם אם ידעו מראש כי היא הרה ללדת זכר אשר זה חפצם אז תקטן השמחה בלדתה ולא יהיה גמול על החבלי לידה, ועוד נוכל למצוא טעמים נכונים מדוע כסה הקדוש ברוך הוא את כל אלה מבני האדם עכ"ל.

ולפענ"ד הגם שגם אני הקטן כבר עוררתי בזה, דיש לקיים תמים תהי' עם ה' אלקיך ולא להלוך אחר העתידות, ומה תועלת יש בידיעות כאלו, ואדרבה כמה פעמים יזיק בענין שלום בית וכיוצא בו וח"ו יכול להביא אפי' לידי שפ"ד שירצו להפיל הולד ובפרט באנשים קלי דעת, כי באמת זה הוא המטרה שלהם שרוצים לראות אם הולד יהי' ברי ולפי רצונם, ואם יש לו איזה מחלאות או שיהי' טומטום או כיוצא בו ח"ו, ואפי' בין זכר ונקבה יש חלושי דעת, ובפרט לפמ"ש ז"ל א"א לעולם בלא זכרים ובלא נקבות אשרי למי שבניו זכרים ואוי לו למי שבניו נקבות, ולפעמים מחמת בושה שהאם לא תוכל לסבול אז יעשו הפלה ח"ו, ולפעמים יזיק להולד והאם יחדיו וזהו חוץ מפי' היפ"ת, דהוא לא עלה לו על דעתו ח"ו על ההפלה, אבל בעונ"ה בימים האלו נשתנו העתים.

וגדולה מזו כתב רבינו יהודה בר יקר רבו של הרמב"ן ז"ל בפי' התפילות והברכות, שאם נולד בן צריך לברך שהחיינו ועל הנקבה לא יברך דיין האמת, אפילו שאמרו ז"ל אוי לו למי שבניו נקבות ע"ש, ובגמ' אמרי' רבינו הקדוש נולד לו נכדה נקבה, ואמר לו רבינו הקדוש לבנו רבי' באה לעולם, והשיבו לו תנחומין של הבל נחמך אביך, והנה השתמש בלשון תנחומין כניחום אבלים ח"ו ויכול ח"ו לבא לידי שפ"ד וכיוצא בו, ואם לא ידעו ולא יבינו אז כשיצא לאויר העולם יעשה הקדוש ברוך הוא כרצונו מי יחיה ומי ימות, וזה מלבד ממה שאבותינו האמינו בה', בלי תחבולות.

איברא דבעיקר המדרש איכא עיקולי ופשורי, שהרי חשב שם שבעה דברים המכוסים מבנ"א והראשונה היא יום המיתה, ויום המיתה גופא מצינו שבקש דהמע"ה לדעת, כמ"ש (שבת ל' ע"א) אמר דוד לפני הקדוש ברוך הוא רבש"ע הודיעני ד' קצי ומדת ימי מה היא אדעה מה חדל אני וכו', אמר לו גזירה היא מלפני שאין מודיעין קצו של בו"ד, ומדת ימי מה היא גזירה היא מלפני שאין מודיעין מדת ימיו של אדם וכו' ע"ש. הרי שהיה גזירה שלא ידע יום מותו ושלא רצו לגלות לו, אבל אם הי' לו היכולת לברר מעצמו אולי הי' מותר רק שלא הודיעהו מן השמים, וגם בדיוק לשון המדרש ואין אדם יודע מה בעיבורה של אשה, כי אפשר שפי' שרק אדם אחר אינו יודע, אבל האשה בעצמה אפשר שיודעת, וכעין מה שמפרש ואין אדם יודע מה בלבו של חבירו, דנמי הפי' שאין אדם אחר יודע מה שבלבו של חבירו אבל האדם בעצמו יודע מה שבלבו, ובפרט לפ"מ דמבואר בחז"ל (נדה ל"א) והובא ברש"י אשה כי תזריע וילדה זכר, דתלוי במי שמזריע תחילה ואפשר שבשעת מעשה הרגישה שהיתה מזרעת תחילה, וכעין שאמרו ביורה כחץ שהיא יודעת ולא האיש, או כפי מה שאמר ר' יוסי (שבת קי"ח ע"ב) חמש בעילות בעלתי ונטעתי חמשה ארזים בישראל ומאן אינון וכו' ע"ש ובגמ' מוקים לה בעלתי ושניתי, ועיין בעירובין דף ק' ע"ב הרוצה לעשות כל בניו זכרים יבעול וישנה, וכן יכולני לעשות כל בני זכרים, א"כ אצלו אין זה מכוסה כלל, ועוד מה שאמרו חז"ל שהי' מקום שילדו רק זכרים ולבסוף נקבה אחת, וא"כ ידעו שבעיבורה של אשה היא רק בן, ולכן ע"כ צ"ל דהאי מכוסה הוא ע"פ רוב אבל יש מציאות שידעו והבן. (ואגב בגמ' דידן פסחים נ"ד ע"ב מביא שבעה דברים מכוסים מבני אדם, ולא חשב שם הא דאין אדם יודע מה בעיבורה של אשה, אלא במקומו חשב שם ומלכות ב"ד מתי תחזור וכו' ע"ש).

ומיהו לעצם הדבר לפענ"ד צדקו דבריו בזה, והנח לו להקב"ה שינהג עולמו בחסד וברחמים וכרצונו הטוב, והכל לרחמים ולטובה ולרצון לפני אדון כל והבוטח בה' חסד יסובבנהו.

דושכ"ת בידידות ובלב ונפש, מנשה הקטן

**18 - מהרש"א חידושי אגדות מסכת נדה דף לא עמוד א**

ואת דינה בתו תלה הזכרים בנקבות ונקבות בזכרים כו'. יש להקשות דהא דינה זכר היה ונהפכה לנקבה כדאיתא פרק הרואה וא"כ עיקר יצירתה זכר היה ולאה הזריעה תחלה ונהפכה לנקבה ע"י תפלת האמהות והרא"ם תירצו בדחוקים ובשם ספר פענ"ח רז"י שמעתי לתרץ הא דנהפכה דינה לבת היינו שהזכר שבבטן לאה ניתן בבטן רחל והנקבה שבבטן רחל ניתן בבטן לאה דהשתא אתי שפיר עיקר יצירתה של דינה נקבה עכ"ד וכן מוכיחין דברי הפייטן ביוצר של ר"ה עובר להמיר בבטן אחות כו' סלוף דינה ביהוסף כו' ותו לא מידי:

**19 - חשוקי חמד ברכות דף ס עמוד א עמ' שעה-שעו**

שאלה: אשה שבבדיקות נתעורר חשד שהעובר הוא בעל מום וניתן לאמת את החשד או להכחישו ע"י בדיקה רפואית האם לעשות בדיקה זו?

תשובה: כתב האגרות משה חו"מ ח"ב סימן סט וסימן עא שבדיקות כגון אלו הם בגדר אומדנא ולא ראיה ברורה שניתן לסמוך על כך בודאות וכי על סמך אומדנא נתיר להרוג עובר שיתכן שאינו רודף?! עיי"ש

ובנוסף לכך נ"ל שאין לעשות בדיקה זו כי הדבר דומה למבואר במסכת הוריות שאדם היוצא לדרך וברצונו לדעת אם ישוב לביתו בשלום יכול לנסות זאת על פי סימן מסויים. מסיימת הגמרא "ולאו מלתא היא, דלמא חלשא דעתיה ומיתרע מזליה" ופירש רש"י שם שלפעמים לא מראה הסימן ברור, ולכן אילו לא היה בודק את העתידות לא היה מזלו נפגע, אולם מאחר ועשה את הניסוי ובטעות הראה לא נכון מעתה מזלו יורע ח"ו. ומבואר ברבנו בחיי כאשר רוחו של אדם נשברת ונהיה עצוב שוב אינו מתפלל כמו שצריך, וזה גופא סיבה שמצבו יורע, ולכן אם כבר נכנסה האשה להריון אל תחקור אחרי העתידות.

ומבואר במסכת ברכות דף ס. שדינה היתה צריכה להולד לרחל ועל ידי תפילת לאה נהפכה וילדתה לאה והתפילה פעלה דברים מחוץ לדרך הטבע. ובירושלמי ברכות פ"ט ה"ג נחלקו אמוראים. יש אומרים שעד הישיבה על המשבר יכולה עדיין להשתנות ועובר חולה יכול ליהפך לבריא. ורבי יהודה בן פזי אומר אף היושבת על המשבר יכולה לשנות. ובתרגום יונתן בן עוזיאל בראשית ל:כא נאמר "ושמיע מן קדם ה' צלותא דלאה ואתחליפו עובריא במעיהון והוה יהיב יוסף במעהא דרחל ודינה במעהא דלאה" הרי שתפלה מסוגלת להפוך סדרי בראשית.

אולם כל זה בטרם עשתה האשה את הבדיקה, אבל לאחר שכבר נודע בעולם אין השי"ת נוהג לשנות סדרי עולם לעיני כל. ומשום כך נאמר בספרים הקדושים "מי שיש לו חולה בביתו ילך לחכם ויבקש עליו רחמים" בקשת הרחמים על ידי החכם צריכה להיות לפני הפניה לרופא שאם כבר קבע הרופא שהוא במצב גרוע צריכים חסדים מיוחדים לשנות. ואז צריכים לנס גדול יותר ואין הקב"ה עושה נסים לבטלה. כל זה הוא בנוסף לסכנה שישנה בבדיקות מעין אלו ובחבלה בגוף שגם הוא אסור ויש לחשוש שבדיקה זו תגרום נזק לעובר.

וכתב האגרות משה שם סימן עא "וצריך לידע כי הכל הוא מן השמים ולא שייך להתחכם להמלט מעונשים ח"ו בדברים שמסיתים הרופאים כי הרבה שלוחים למקום, שלכן צריך לקבל באהבה כל מה שעושה השי"ת ואז בזכות זה והבטחון בו ובקשת רחמים ממנו יברך את האשה שתלד ולד קיים ובריא ושלם לאורך ימים ושנים"

ומבואר בסוטה דף יב שכלב בן יפונה נשא את "עזובה" לאשה. "עזובה" זו מרים, ולמה נקראת בשם עזובה, משום שעזבוה כל בחורי ישראל מלישא אותה משום שהיתה חולנית. וכלב בן יפונה נשא אותה לשם שמים ונעשה לה לאב והתעסק בה ברפואות ומזונות הצריכים לחולה. וזכה כלב ונהפכה מחלאה לנערה שנתרפאה מחוליה וחזרה להיות כנעשה וזכתה לחן וליופי כמבואר שם בגמרא, ולצאצאים מיוחדים במינם בעולם, והכל משום שכלב עשה מעשיו לשם שמים ונכנסה הברכה ברפואות ובכל הטיפולים שטיפל באשתו, ודבר זה הוא לימוד עם מוסר השכל.

וכבר אירע מקרה באשה גלמודה ונכה עם שיתוך מוחי מלידה חולת אפילפסיה שכבר עברה כמה משברים נפשיים כו' ונשאה לנכה חולה רמאי שמטרתו היתה לסחוט את רכושה ולברוח. ונכנסה להריון וכשנודע לה הדבר נכנסה למתח ולפחד גדול ולפי עדות הרופאים לאחר שבדקוה היתה חייבת לבצע הפלה מחמת כמה וכמה סיבות של פיקוח נפש. וכשנענו אותה והסברנו לה שאשה בהריון היא בבחינת ארון קודש, מאחר ויש בה תינוק הלומד תורה ונר אלוקים על ראשו וצופה מתחלת העולם עד סופו ומפתח שלה ביד השי"ת עם השגחה מיוחדת מאתו. וקבלה עוז ובטחון ולאחר שכבר נקבע לה תור בבית חולים לבצע את ההפלה חזרה בה. אנשים יקרים עם צוות רופאים יר"ש קבלו על עצמם לעקוב אחריה וב"ה נולד ילד בריא בניגוד לכל התחזיות והאם זכתה לדורות ישרים שיצאו ממנה.

ובנוסף לכל זה בדרך כלל אין תועלת בבדיקה כי אין בידי הרופאים לשנות את מצב העובר ואין רשות להרוג עובר בעל מום אלא אם כן מסכן את חיי האם [ואם יאמרו הרופאים שע"י הבדיקה יוכלו לעזור לתינוק בשעת הלידה וידעו להתכונן לקראת הבאות כדי להצילו יתכן שיש מצוה להבדק ויעשו שאלת חכם]

**20 - רשימות ידידי הרב אהרן ישעיה שכטר שליט"א**

בבכור שור תירץ, דלצורך רבים רשאי להתפלל ולבקש שיעשה להם נס, אבל לצורך היחיד אסור**[1]**. אכן בישועות יעקב דחה דבריו וכתב דאפילו לצורך היחיד רשאי, דהא דמצינו בגמ' דמי שנעשה לו נס מנכין לו מזכיותיו, אין זה אלא במי שנעשה לו נס פרטי ונס נסתר, אבל במי שמתפלל שעל ידו יהיה נס שירבה כבוד שמים בכל העולם ומלואו, לא רק שאין מנכין לו מזכיותיו אלא אף מוסיפין לו מן השמים על שהרבה כבוד שמים בעולם. ולכן מתפללים שיעשה לנו ניסים כמו שעשה לאבותינו, שעל ידי ניסים אלו יתרבה כבוד שמים ויהא שם ה' מרומם ומנושא.

ועד"ז יש שפירשו דברי שרה אמנו, באמרה, "צחוק עשה לי אלוקים בזה". והק' המפרשים, וכי שיחת נשים אתא לאשמועינן? ויל"פ דשרה אמנו יראה שמא ע"י הנס הגלוי הזה ינכו זכויותיה, ובאמרה צחוק עשה לי אלוקים בזה, אמרה שהנס הזה נס הוא כ"כ מעל ומעבר לטבע העולם, שכולם ידעו בבירור שהקב"ה מלא כל העולם כולו ומנהיגו, ואדרבא, על ידי הנס הזה יתרבה כבוד שמים, ושוב לא חששה על ניכוי הזכויות, דבכל כה"ג אין לחוש!

**[1]** אמנם מהירו' פ"ג דתענית ה"ב משמע דגם לציבור אסור להתפלל על הנס. ועי' שד"ח (מער' כ' כלל ע"ו).